
N úmero 468. Setmana del B al B de juny de 2007 

El proper dissabte 16 de juny a Madrid, a la plaça de Santo Domingo a la tarda, se celebrarà una manifestació en suport als represalitats antí LOU. Cal remarcar que dos d'ells han estat condemnats en ferm a tres anys i mig de presó per desordres, atemptat i lesions. 


Repressió alsmovimentssocials 


Alegria de familiars i amics amb la N uri altre copa casa 

N úria Pórtulas surt en llibertat provisional 
i sota una fiança de 35.000 euros 

Haurà de signar cada dia als iutiats i romandrà a l'espera de judici 


Se celebra el judici a Sergio L.D. després de 7 intents 

Els fets es remonten als disturbis de la cimera a Barcelona el 2002 


Girona.- Després de quatre mesos exactes 
de malson, el passat divendres 7 de juny, la 
Núria Pórtulas va sortir en llibertat provi¬ 
sional. Dilluns 4, havia declarat durant més 
de dues hores davant el jutge Del Olmo, a 
l'Audiència Nacional. A partir d’aquí, calia 
esperar l’informe de la fiscalia. Finalment, 
el fiscal va demanar la llibertat de la jove 
de Sarrià de Ter i el jutge en va comunicar 


el seu alliberament el divendres, sota una 
fiança que va fixar en 15.000 euros i amb 
l'obligatorietat de signar cada dia als jut¬ 
jats. 

A l'espera de judici 

Ara caldrà esperar el judici per veure si les 
acusacions de pertinença a banda armada 
que van fer els mossos d’esquadra, es con¬ 


tinuen mantenint. Per altra banda, el prop¬ 
er diumenge dia 17 de juny, hi ha convoca¬ 
da una manifestació a la plaça Universitat 
de Barcelona sota el lema «La repressió 
mai ens tallarà les ales» que aglutinarà les 
denúncies cap als cossos repressius i 
muntatges policials. 

M és informació: www.elsud.org/ nuri 

Barcelona.- El passat dimecres 6 de juny es va 
celebrar el judici contra Sergi L.D. imputat 
pels disturbis durant la manifestació antiglob- 
alització de Barcelona del març del 2002 a la 
visita dels caps d'estat europeus. Reproduïm a 
continuació part del comunicat que el grup 
de suport ens ha fet arribar: «Després de 7 
intents, per fí el judici de S.L.D es va celebrar. 


A aquest company li demanen 15.000 euros 
de multa per responsabilitat subsidària més 6 
anys de presó. Els fets d'aquesta acusació van 
succeir el 16 de març de 2002, en la mani¬ 
festació antiglobalització i a Sergio se l’impu¬ 
ta per haver sigut l'Ú NIC causant de les 
destroces que es van produir en aquell dia. En 
el judici celebrat el passat 6 de juny de 2007 


es posaren,un altre cop, de manifest les con¬ 
tradiccions de les forces de seguretat de l'es¬ 
tat, però tot i això el ministeri fiscal no va 
rebaixar en cap moment l'acusació contra 
S.L.D. (...) Ara només en queda esperar, com 
sempre, a que una persona decideixi sobre el 
futur d’una altra. Seguirem informant.». 

ÏRANSGÈNICS FORA 


0 KUPACIÓ I CENTRES SOCIALS 


Una grua de grans dimensions ensorra i inutiliza ràpidament la infrastructura 

M iles de Viviendas és desallotjada pels mossos 
d'esquadra i immediatament enderrocada 


La Barceloneta es queda sense centre social 


«NO ÉS NORMAL QUE UN ANY I MIG DESPRÉS M 'ASSEBENTI QUE M 'HAN DENUNCIAT» 

Judici a l'activista i sindicalista Josep Pàmies 
per una acció antitransgènica del 2003 


Lleida.- Les jornades antitransgèniques i 
contra el judici a l'activista i sindicalista 
Josep Pàmies, es van acabar el dilluns 11 
després de diversos actes amb molta par¬ 
ticipació. Diumenge 10, mig miler de per¬ 
sones van recórrer el centre de Lleida 
sortint de la Universitat i exigint l'absolució 
del pagès acusat d'agredir un guàrdia civil 
en el transcurs de l'ocupació pacífica deia 
subdelegació del govern. La manifestació, 
sota el lema «Som lo que sembrem. Pàmies 
absolució Transgènics Foral», havia estat 
convocada per proclamar la innocència de 
Pàmies, per al que l’acusació demana qua¬ 
tre anys de presó i una indemnització de 
50.000 euros. La marxa també denunciava 
la imposició dels cultius transgènics i la 
criminalització cap als sectors crítics i d'ac¬ 
ció agroecològica. 


Inici del judici 

Amb una concentració de suport de més 
d'un centenar de persones fora els jutjats, 
Josep Pàmies va negar davant del jutge haver 
reaccionat de forma violenta durant l’ocu¬ 
pació pacífica de la subdelegació del govern 
de lleida. El guàrdia civil que li va interposar 
la denúncia més d’un any i mig després, va 
constatar-se en el mateix que havia declarat, 
que Pàmies l'havia agredit trencant-li el dit. 
Josep Pàmies va reiterar que mai havia pegat 
ningú a les manifestacions que havia assistit 
i va remarcar que «el que no és normal és 
que me n’assebenti un any després que 
m'han denunciat». Alhora va declarar que el 
govern del PP, aleshores al poder, devia fer 
pressió sobre el guàrdia perquè denunciés 
els fets. 


El Consell Europeu i els transgènics 
El judici a Josep Pàmies transcorre en els 
mateixos dies en què el Consell Europeu 
d'Agricultura s'ha de posicionar sobre la con - 
taminació de productes ecològics. El 
Consell ha de decidir sobre un nou projecte 
de Reglament de producció i etiquetatge 
ecològic, que pretén imposar una tolerància 
de contaminació d'organismes genèticament 
modificats corresponent al llindar general 
d’etiquetat de 0,9%. Actualment, el llindar 
de tolerància és al 0,1%. Segons organitza¬ 
cions ecologistes, suposaria legalitzar el dret 
a contaminar impúnement els productes 
ecològics i impediria als productors exigir 
indemnitzacions en cas de contaminació 
sota d'aquest llindar. 

Més info: www.assembleapagesa.cat 

Barcelona.- Port 2000 va aprendre bé la 
lliçó del primer desallotjament, quan M iles 
de Viviendas va ser reokupada dos dies 
després mentre els paletes treballaven per 
tapiar-la. Així i 15 dies després, ha anat al 
gra: desallotjar i enderrocar, acabant amb 
la vida del centre social i la d'un projecte 
molest per la implementació del «pla 
ascensors» al barri. El dimarts 12 de juny a 
les 7 del matí, diverses unitats d'antiavalots 
dels mossos d'esquadra van irrompre al 
centre social okupat del Passeig Joan de 
Borbó i van identificar a les nou persones 
que en aquells moments dormien a l'interi¬ 
or. L’ordre de desallotjament no havia estat 
notificada a les persones okupants, essent 
per tant, un procés irregular tal com ja s'ha 
denunciat. 

Enderroc de l'edifici 

Una hora i mitja després, s'iniciava l'ender¬ 
roc de l'edifici amb una grua de grans 
dimensions per deixar ràpidament inutilitz- 
able la infrastructura i sense prendre les 


mesures de seguretat pertinents. Davant 
aquest fet, el Sindicat d’Administració 
pública de la CGT de Barcelona, va emetre 
un comunicat en què se solidaritzava amb 
el col·lectiu de M iles de Viviendas i alhora 
anunciava la presentació d'una denúncia a 
Inspecció de Treball en tant que l'actuació 
incomplia amb les mesures de seguretat i 
salut més elementals. 

El pla alternatiu 

Davant l'edifici, una concentració amb més 
d'una cinquantena de veïns i veïnes mostra¬ 
ven el rebuig al desallotjament i a l'ender¬ 
roc del que ha estat un edifici reivindicat i 
defensat per ús social. A més, l'antiga caser¬ 
na formava part del pla alternatiu al 
conegut pla municipal dels ascensors 
defensat per l’Ajuntament i districte de la 
Barceloneta, on es proposava que l'edifici 
abandonat des de feia més de deu anys 
prèvia okupació, fos reconvertit en centre 
social i cultural. 

Miles de Viviendas + Contra-lnfos 12/ 6/ 07 
























CíMERA G8 


Dues persones de l’estat espanyol empresonades 

Les protestes al G8 continuen 

10,000 persones bloquegen els accesos a Heiliaendamm 

Heiugendamm/Aleuanya.- Durant aquest cap policial va efectuar detencions massives, com 
de setmana han continuat les massives la de tot el "media-bus" autobús vingut de de 
protestes contra la reunió que celebraven els Amsterdam que va ser confiscat amb el con- 
països més rics del mon més Rússia a la ductor inclòs amb l'excusa que al seu interior 
població de Heiligendamm. Prop de 1D000 hi havia una ràdio pirata instal·lada. Des de 
manifestants van aconseguir arribar fins a la dissabte foren detingudes unes 700 persones, 
valia que protegia l'hotel balneari on tenia Però d'altres ja van ser detinguts en les 
lloc la reunió. Amb ràpids moviments coordi- protestes dels dies d'abans. Divendres es van 
nats en diferents columnes i marxant camp a celebrar 8 judicis ràpidson 6 persones van ser 
través, sempre en un ambient molt festiu, els comdemnades a 6 i 10 mesos de presó sense 
manifestants van aconseguir bloquejar un llibertat condicional, dues més foren 
dels dos únics accesos directes per carretera, comdemnades amb llibertat condicional per 
tallant l'autopista que condueix a l'aeroport confessar els fets. De les 6 persones 
de Rostock-Laage. Encara que els cap d'estat comdemnades a presó 2 son de l'estat 
no es van veure afectats per aquest bloqueig espanyol i han estat comdemnats a 9 i 10 
ja que eren traslladats en helicòpter, si que el mesos de presó per desordres públics. Les 
van patir la resta de buròcrates que els acom- nacionalitats dels demés condemnats son: 
panyaven i que es desplaçaven en cotxe. Els dos nois alemany, un polac, un ucranià i un 
bloquejos van continuar durant tot el dia, belga, 
diferents grups autònoms van aixecar barri¬ 
cades en diferents punts, d’altres bloquejaven M obilitzacions a Barcelona 
la via del tren, els grups més massius bloque- Dissabte 9 de juny hi havia convocada una 
javen les portes d'accés. A la zona oest la poli- manifestació a Barcelona contra la cimera del 
cia va atacar amb gassos lacrimògens i tan- G-8 a Alemanya. La marxa que va contar amb 
quetes d'aigua els manifestant per intentar unes 100 persones va estar acompanyada 
dissoldrel's ja que aquests havien aconseguit d'un nou desmesurat desplegament del 
obrir un forat a la valia de seguretat, mossos que acordonaven la manifestació i en 
Centenars de persones van resultar ferides tot moment la controlaven provocant en 
algunes de molta gravetat, almenys un dels diversos punts moments de tensió. La marxa 
bloquejos va poder continuar durant tota la que va rrecòrrer el Pg.de Gràcia, carrer Aragó 
nit. per tornar de nou a la plaça Universitat va 

Durant tot el cap de setmana la policia ale- acabar sense incidents, 
manya amb el seu desmesurat desplegament Contra-lnfos 12/ 6/ 07 



Vbn at co ntra l'especulació 


El tren d'alta velocitat pot 
esfondrar la Sagrada Família 

Campanya mediàtica-institucional per «netejar» 

els perills de l'AVEal pasdel monument 


Barcelona.- Fa temps que es parla dels per¬ 
ills de l'AVE (el tren d'alta velocitat) al pas 
pel centre de la ciutat i del projecte alter¬ 
natiu del corredor litoral. Aquest diumenge 
però, més de 300 persones es van manifes¬ 
tar per exigir que es faci una revisió del 
projecte i s'eviti el pas per l'Eixample i per 
dins la ciutat. Alhora, ha coincidit amb una 
gran campanya mediàtica i institucional 
amb el Periódico per endavant, exemplifi¬ 
cant com en d'altres ciutats europees els 
trens circulen a distàncies similars de mo¬ 
numents com la Sagrada Família. Caldrà 
veure però si s'acabarà construint o no. 

Comunicat SOS Sagrada Família 
«El projecte aprovat pel Ministerio de 
Fomento amb el beneplàcit de la 
Generalitat de Catalunya i l'Ajuntament de 
Barcelona preveu fer passar l’AVE, en el seu 
traçat urbà a Barcelona, per sota de la 
façana principal de la Sagrada Família, 
l'anomenada Façana de la Glòria 
(c/ Mallorca). Aquest disbarat s'ha fet sense 
escoltar els enginyers i arquitectes que han 
presentat nombrosa documentació sobre 
el risc tant en la mateixa construcció i 
després per les vibracions que poden 
incidir en la seguretat de l'edifici. Aquestes 
incidències podrien afectar a mitjà i llarg 
termini mosaics, vidrieres i cobertes, i 
arribar a causar despreniments, però degut 


a la gran complexitat dels fonaments del 
temple de la Sagrada Família, que estan 
edificats sobre dos torrents, la construcció 
del túnel que es preveu construir sota 
aquests dos torrents i a tant sols a 14 
metres dels fonaments suposa una bomba 
de rellotgeria no tant sols per la contin¬ 
uació de les obres sinó per la seguretat de 
l'obra ja existent. Creiem que aquest 
menyspreu per part de les administracions: 
Ministerio de Fomento, Generalitat de 
Catalunya i Ajuntament de Barcelona, és 
part del poc interès que els actuals "ocu¬ 
pants” d'aquestes administracions tenen 
envers la cultura catalana i el seu patri¬ 
moni. No han dubtat en posar en perill la 
Sagrada Família, la Pedrera i centenars d'ed¬ 
ificis de l'Eixample amb els seus milers 
d'habitants si això suposa un estalvi 
econòmic i una manca de previsió que ja 
s'ha fet present en l'esfrondament del 
Túnel al Carmel i les esquerdes a nombros¬ 
es vivendes de El Prat de Llobregat. Pertot 
això, UNCat demana la mobilització dels 
barcelonins i tots els catalans per aturar 
aquest projecte que pot destruir, entre 
molts altres edificis, la Sagrada Família, 
símbol de Barcelona i de Catalunya. Si 
voleu més informació adreceu-vos a 
http:/ / sossagradafamilia.org i adheriu-vos 
a les campanyes que es porten a terme». 

Grapo 


Militants dels GRAPO i PCE(r) 
empresonats i incomunicats 

Madrid.- Dilluns 11 de juny van passar a familiars encara no tenen constància de la 
declarar en règim d'incomunicació total presó a la que han estat traslladats. Des de 
davant del jutge Del Olmo, de la sala 6 1 de Socorro Rojo Internacional es fa una crida a 
l’Audiència Nacional, els dos militants del la solidaritat amb els detinguts i s’exigeix 
GRAPO i els quatre del PCE(r) detinguts que les famílies puguin veure els empres- 
dimecres dia 6 en diverses operacions poli- onats immediatament per constatar que no 
cials en diferents localitats de Catalunya. Els hagin patit tortures, 
han tingut els cinc dies "legals" que marca la Socorro Rojo Internacional 

llei incomunicats i ni els seus advocats ni Contra-lnfos 12/ 6/ 07 


Desallotjament de dues famílies 
a l'Hospital et de Llobregat 


L’Hospitalet/ Barcelonès.- Aquest matí s'ha 
viscut un altre desallotjament de vuit per¬ 
sones que vivien a un edifici del carrer 
Holanda 7 de l’Hospitalet de Llobregat. Es 
tractava de dues famílies, una d'elles amb 
dues nenes menors d'edat. Un grup d’anti- 
avalots dels mossos d'esquadra ha arribat 
davant l'edifici a les 10h del matí i sense 
mediar paraula han trigat menys de 15 min¬ 
uts en fer fora les dues famílies, sense per¬ 
metre ni tan sols que freguessin la majoria 
de les seves pertinences. Els han dit literal¬ 


ment: "si volen treure els llits i matalassos 
passin pels jutjats demà i a veure si el jutge 
els ho permet". Els agents dels mossos, aliens 
a la situació personal difícil dels desnonats, 
tan sols s'han interessat per saber si els rep¬ 
resentants de la propietat havien establert 
mesures de seguretat contundents a la 
porta i finestres per evitar que ningú hi 
tornés a entrar. El veïnat, mentrestant, s'ho 
mirava tot entre la sorpresa, la curiositat i la 
passivitat. 

Cap de setmana de protesta 
al CSO La Fibra de Mataró 


Mataró/ Maresme- Aquest cap de setmana 
es durà a a terme a Mataró el segon Festival 
Cloaca de Cultures MTV, per tal de denun¬ 
ciar el que està passant arrel de la cele¬ 
bració del primer Festival l'any passat. El dia 
1 de juliol de 2006, es celebrà un cercavila 
festiu que va circular pels carrers de la ciu¬ 
tat denunciant, a través de representacions 
teatrals i gags còmics, com s'havien dut a 
terme els desallotjaments dels CSOA LA 
Drogueria i de les vivendes okupades Cal 
Motxo i Cal Txepes. En aquest cercavila i va 
participar gent de diversos col·lectius i per¬ 
sones que es van solidaritzar amb la reivin¬ 
dicació. Arrel d'aquests fets, 20 persones 


van ser sancionades amb 26000 euros de 
multa. El procés ha estat ple d'irregularitats, 
com ara sancionar persones que ni tan sols 
hi van participar, crear indefenció a les per¬ 
sones sancionades, inculpant a persones 
que, un cop presentades com a testimonis, 
van passar a ser sancionades amb multes de 
1300 euros, etc. Cal destacar que l’ajunta¬ 
ment a intentat fer efectiu el cobrament 
d'aquestes sancions en el període més curt 
possible. A hores d'ara s'ha presentat un 
contenciós administratiu per portar a judici 
a l'ajuntament de Mataró per tot aquest 
seguit d'irregularitats comeses durant el 
procés. Contra-lnfos 12/ 6/ 07 


Preses i presos b\i lluíta 


Motí en el Centre d'Internament 
per a immigrants de Carabanchel 


Els presos decideixen amotinar-se per denunciar 
públicament el tracte que reben per part de les institucions 


Madrid.- Fa unes hores s'ha sabut que aquest 
matí 12 de juny s'ha produít un motí en el 
centre d'internament per a inmigrants de 
Carabanchel.Les instal·lacions del centre 
penitenciari han sigut parcialment preses 
pels interns. Pel que se sap, aquests han pres 
la decisió d'amotinar-se per denunciar púb¬ 
licament el tracte que reben per part de les 
institucions, les seves lleis i els funcionaris i 
professionals que les executen. També sem¬ 


bla ser que un altre dels motius que ha 
provocat aquesta reacció ha sigut la mort 
d'un inmigrant d'origen africà durant el 
trasllat en avió per ser repatriat al seu país. 
Aquesta informació ha sortit a l'exterior 
perquè els amotinats han aconseguit una 
targeta telefònica gràcies a la qual han 
pogut trucar a persones de l'exterior i infor¬ 
mar de la si utació. 

Lluites d'arreu 


Col·lectius i contra-informació 


Educadors i estudiantsvan començar les protestes el 23 de maig 


Desallotjament violent de la 
Universitat de Caldas a Colòmbia 


Caldas de Manizales/ Colòmbia.- Des del 
passat 23 de maig, els educadors i estu¬ 
diants colombians han dut a terme mas- 
sives protestes en contra del Pla Nacional 
de Desenvolupament així com també en 
contra de l'article 38 de la Llei de 
Transferències que actualment cursa el 
congrés, amb el qual es pretén disminuir de 
manera substancial els pressupostos per 
educació, salut I sanejament bàsic. A 
Caldas de Manizales, els estudiants univer¬ 
sitaris i de secundària han participat activa¬ 
ment en aquestes protestes, realitzant 
movilitzacions i activitats culturals, 
algunes d'elles reprimides per la policia i 
durament criminalitzades pels mitjans de 
comunicació que han fet d’eco de la posi¬ 
ció governamental.Com a mecanisme de 
protesta i per evadir les continues provo¬ 
cacions de la força pública, els estudiants 
de la Universitat de Caldas varen optar per 
a dur a terme un campament a l’interior del 
campus,per participar d'aquesta manera a 


Detensa dels espais naturals 


la jornada nacional en defensa de l’edu¬ 
cació pública. El passat dissabte 2 de juny, 
el president Àlvaro Uribe va ordenar el 
desallotjament dels diferents estaments 
de secundària i universitaris que havien 
assumit com a mecanisme de protesta el 
mantenir-se a l'interior d'universitats i 
col·legis. El dimarts 5 de juny durant la 
matinada, l’ordre presidencial de desasllot- 
jar els estudiants es va dur a terme amb un 
ampli desplegament de força i brutalitat 
policial per part dels integrants de 
i’ESMAD, l’escuadró mòbil d’antidisturbis i 
amb el suport total i absolut del rector de 
la universitat. Com a resultat de la inter¬ 
venció policial van resultar ferits diversos 
estudiants, i 24 d’aquestes persones van ser 
detingudes. Tot plegat evidencia de nou 
l’objectiu de penalitzar i criminalitzar la 
protesta social i desatendre les exigències 
dels professors i els estudiants per part del 
govern colombià. 

300 Cidonudistes es manifesten 
per Saragossa en la marxa anual 

«Nues enfront del Monstre: L'Imperi del maó i el formigó» 


Saragossa.- La 7 3 Manifestació Ciclonudista 
de Saragossa es va celebrar sota una agra¬ 
dable tempesta estiuenca, que no va poder 
amb les ganes de les manifestants de recu¬ 
perar el seu anual espai de llibertat 
ciclonaturista. La marxa, que va aixecar una 
enorme expectació ciutadana, va 
començar puntual després d'una potent 
traca de petards, i es va desenvolupar en 
tot moment de forma combativa i alegre, 
corejant esloganes com: "Més bicicletes i 
menys Expo", "Som més maques que el 
copón i no contaminem”, "Més bicicietes i 


menys metralletes"... Per a finalitzar es va 
llegir el comunicat que denuciava el 
patrocini polític a l'imperi del maó i el 
formigó que construeix una ciutat pensada 
per al cotxe i no per als vianants i les bici¬ 
cletes. 

Mobilitzacions arreu 

Enguany, la mobilització ciclonudista 
també es va celebrar a M adrid. A Barcelona 
però, no tenim notícies de cap convocatòria. 

Aragó No Es Ven 
-(-CoordinadoraCiclonudista 12/ 6/ 07 


Dissabte16 de juny - ]2h plaça espanya - davant saló d'automòbil 

Noalesdeslocalitzacions 


M arxa pel dret de manifestació 
i la llibertat d'expressió 


3.000 euros de multa per la 
M arxa contra la presó de Zuera 

Des de la M arxa es recorrerà la sanció desproporcionada 


Barcelona.- Una desena de col·lectius antire - 
pressius han convocat una manifestació 
unitària el proper diumenge 17 ala tarda sota 
el lema «La repressió mai ens tallarà les ales». 
A continuació reproduïm el comunicat con¬ 
junt de la convocatòria per reivindicar i exi¬ 
gir la llibertat de manifestació i d’expressió: 
«Davant el comportament dels Mossos 
d’Esquadra en el decurs de manifestacions 
diverses, especialment en la capital catalana, 
és hora de dir prou! N o podem permetre que 
un dret tan elemental com el de la lliure 
manifestació estigui sent coaccionat d'aque¬ 
sta manera, amb aquesta impunitat i amb 
tant silenci còmplice. No hem d'aguantar ni 
un sol cop més que una expressió popular al 
carrer sofreixi el segrest, la imposició d'un 
traçat volgut pels agents, que ens insultin, 
colpegin i pretenguin estendre la por entre 
les manifestants i el veïnat. Els col·lectius 
antirepressiusdiem prou! I fem una crida al 
conjunt del país a mobilitzar-se de nou, 
aquest cop, tristament, per exigir el dret de 


manifestació i d'expressió. Actuar contra la 
repressió és feina de totes! El diumenge 17, 
no et quedis a casa!! Donem una resposta a 
la repressió i als segrestos de manifestacions 
ocorreguts durant aquests dies de G8, de 
manifestació okupa, de manifestació anar¬ 
quista el lr de Maig... no podem permetre 
que ningú segresti la llibertat del Poble, fent- 
se seu el carrer, imposant l'estat policial, l'a¬ 
menaça, l'insult, la càrrega... defensem els 
nostres drets! Defensem-nos! Passem a l’ac¬ 
ció! Diumenge, 17 de juny, a la plaça 
Universitat de Barcelona, manifestació!! 17h, 
plantada d’exposicions de diferents casos 
repressius IBh. Presentació de l'anuari 2006 
de la Coordinardora per la Prevenció de la 
Tortura + Parlaments de casos repressius: 
Núria Pòrtulas i Torà +Lectura del comu¬ 
nicat unitari + Comuicat de l’Assemblea 
d'Okupes de Barcelona i a continuació... 
manifestació». 

Col·lectius Antirepressius 

Saragossa.- Una persona participant a la 
Marxa contra la Macropresó de Zuera, que 
es celebra tots els anys cap a aquesta presó 
i en la qual participen persones procedents 
principalment de Saragossa, Osca i d'altres 
punts de la península, ha rebut una propos¬ 
ta de sanció extensible a l'organització de la 
Marxa, de 3000 euros. La proposta de san¬ 
ció, remesa des de la Delegació del Govern 
a Aragó, dóna per fet que la persona san¬ 
cionada era responsable de l’organització 
de l'acte, degut al fet que va ser identifica¬ 
da, al costat de diverses persones més, com 
a portaveu de les persones que acudien en 
un dels autobusos. En aquesta proposta es 
considera que la marxa va portar a terme 
una concentració no comunicada el 15 
d'abril, pel que es considera una falta greu a 
la qual s'imposa la desproporcionada pro¬ 
posta de sanció de 3000 euros, la més alta 
fins al moment per aquest motiu a Aragó. 
Aquesta sanció s’uneix a la tirallonga de 
multes, identificacions i actuacions repres¬ 
sives que s'està portant a terme des de la 


Delegació de Govern, durant la gestió de la 
mateixa per part de Javier Fernàndez, que 
ha portat a terme una intensa campanya d'i¬ 
dentificacions de la qual han estat víctimes 
ciclistes urbans, concentracions sindicals, 
mobilitzacions antifeixistes i veïnals... 
Recordar d’una banda que la M arxa a Zuera 
ja va per la seva sisena edició i que fins al 
moment mai s’havia comunicat la concen¬ 
tració, ja que es realitza a l’aparcament de la 
presó i que, encara que resulta evidentment 
molesta per a la presó, no interfereix en 
l'activitat habitual de la mateixa. D'altra 
banda, tots els anys són identificats la 
major part de l@s assistents a Ia marxa, com 
també va succeir aquest any per un gran 
desplegament de la Guàrdia Civil, que va 
registrar els autobusos i vehicles particu¬ 
lars. Des de la Marxa Zuera es recorrerà la 
sanció i s'anuncia la intenció de denunciar 
públicament el que es considera una sanció 
absolutament injusta, absurda i despropor¬ 
cionada. 

Diumenge 17 de juny - 17h plaça universitat - <M>Universitat 
17h. Plantada d'exposicions de casos repressius 
18h. Presentació de l'anuari Coordinadora Prevenció Tortura 
Parlaments antirepressius, lectura de comunicats i manifestació 

La repressió mai ens tallarà les ales 


Dijous21de juny - 20h plaça de la vila - Sant Feliu de Llobregat 

Aire net contra la incineració 


PosaYen contacte amb nosaltres alcorreu de zitzania@sindominio.net 

Per ajuts econòmics al Contra-lnfos 


De 16h a 20h (matins no)al c/ Reina Amàlia Ubis <M>Paral·lel 

Oficina d'O kupació tots els dijous 


Activitats de juny a setembre wwwsindominio .net/ marxa-maquis 

X M arxa Homenatge als M aquis '07 


Tel: 93.530.68.76 

Correu electrònic: 
«zitzania@sindominio.net» 


Butlletí setmanal 

Gontra-Infos 


^L'oratge deia setmana vinent 

I Dimecres 13 

Dijous 14 

Divendres 15 

Dissabte 16 

Diumenge 17 

| Dilluns 18 | 

Dimarts 19 1 

Setmana calorosa. Però la calor típica per l’època de l’any. Entre dijous i divendres les tempestes d’evolució 
diürna poden ser més intenses a l’interior i les comarques de ponent. Algun ruixat dispers i de curta durada 
aprop de la costa. Sol, calor i temperatures més altes a partir del cap de setmana. Vents fluixos del sud. 
















































